તો પછી ડૉ. મનમોહન સિંહ પાસે ભારત માટે ખરેખર કયા વિકલ્પો છે? મને આ કહેતાં ધિક્કાર જન્મે છે છતાં કહેવું પડે છે કે વર્ષ ૨૦૦૪થી યુપીએ સરકાર દ્વારા આર્થિક વૃદ્ધિને વેગ આપવા એક પણ મોટું પગલું લેવામાં આવ્યું નથી. આપણો જીડીપી - વૃદ્ધિદર નીચે પટકાયો છે. તાજેતરના આંકડા સંકેત આપી રહ્યા છે કે ૨૦૧૨-’૧૩ના નાણાકીય વર્ષમાં જીડીપીનો વૃદ્ધિદર ફક્ત ૫.૪ ટકા રહેવાનો છે. હું હંમેશાંથી કહેતો આવ્યો છું કે ભારતનું અર્થતંત્ર વાર્ષિક ૧૦ ટકાના દરે વૃદ્ધિ કરી શકે છે. ખરેખર તો આપણે જેને સહેલાઈથી હાંસલ કરી શકીએ છીએ તે પાંચ ટકાનો જીડીપી વૃદ્ધિદર ગુમાવી રહ્યા છીએ. હાલમાં ભારતનો જીડીપી બે ટ્રિલ્યન ડૉલર છે અને એના પાંચ ટકા ૧૦૦ બિલ્યન ડૉલર થાય. એનો અર્થ એ કે ફક્ત બે વર્ષમાં ભારતીય અર્થતંત્રે ૨૦૦ બિલિયન ડૉલર જેટલી આવક અથવા તો સંભવિત જીડીપી ગુમાવી દીધો હતો. આ પ્રકારે થયેલી આવકનો સમગ્ર પેઢી માટેની કલ્યાણ યોજનાઓમાં ઉપયોગ કરી શકાયો હોત.